רוברט היינליין

| --- | --- |

רוברט א. היינליין חותם על ספריו בכנס מדע בדיוני בשנת 1976
 לידה:  7 ביולי 1907 באטלר, ארצות הברית 
 פטירה:  8 במאי 1988 (בגיל 80) כרמל ליד הים, ארצות הברית 
 שם לידה:  Robert Anson Heinlein 
 מדינה:  ארצות הברית ארצות הברית
 מקום מגורים:  קולורדו ספרינגס, סנטה קרוז 
 שם עט:  Anson MacDonald, Caleb Saunders, John Riverside, Lyle Monroe, Simon York 
 מקום לימודים:  האקדמיה הימית של ארצות הברית 
 שפות היצירה:  אנגלית 
 סוגה:  מדע בדיוני, מדע בדיוני צבאי, פנטזיה, ספרות נוער 
 יצירות בולטות:  Farnham's Freehold, Have Space Suit—Will Travel, Double Star, גר בארץ נוכרייה, לוחמי החלל, השליטים 
 תקופת הפעילות:  1939 – 8 במאי 1988 (כ־49 שנים) 
 בן או בת זוג:  וירג'יניה היינליין (1948–1988) 
 פרסים והוקרה:  פרס פרומתיאוס – היכל התהילה (1983)  פרס רטרו-הוגו לרומן הטוב ביותר (2001)  היכל התהילה של המדע הבדיוני והפנטזיה (1998)  פרס פרומתיאוס – היכל התהילה (2017)  פרס פרומתיאוס – היכל התהילה (2003)  Retro Hugo Award for Best Novella (2001)  פרס רטרו-הוגו לרומן הטוב ביותר (2018)  Retro Hugo Award for Best Novelette (2016)  Retro Hugo Award for Best Novella (2016)  Retro Hugo Award for Best Novella (2018)  פרס פרומתיאוס – היכל התהילה (1998)  פרס פרומתיאוס – היכל התהילה (1987)  פרס גרנד מאסטר של דיימון נייט (1975)  פרס אינקפוט (1977)  פרס פרומתיאוס – היכל התהילה (1996)  פרס הוגו לרומן הטוב ביותר (1956)  פרס הוגו לרומן הטוב ביותר (1962)  פרס הוגו לרומן הטוב ביותר (1960)  פרס הוגו לרומן הטוב ביותר (1967)  פרס לוקוס לנובלת פנטזיה (1985) 
 חתימה:   
 
רוברט אנסון היינליין (באנגלית: Robert Anson Heinlein, ‏7 ביולי 1907 – 8 במאי 1988) היה אחד מסופרי המדע הבדיוני רבי ההשפעה ובין השנויים ביותר במחלוקת. הוא היה סופר המדע הבדיוני הראשון אשר יצירתו התפרסמה במגזינים מן "הזרם המרכזי" כ"סטרדיי איבנינג פוסט" בסוף שנות ה-40 של המאה ה-20, ואשר פרסם את סיפורי המדע הבדיוני שלו ללא מסווה, כסיפורי מדע בדיוני. הוא גם היה בין הראשונים שהפכו לסופרים רבי מכר ביצירות מדע בדיוני באורך מלא בשנות ה-60. במשך שנים רבות נחשב היינליין, לצדם של אייזק אסימוב וארתור סי. קלארק, לאחד מ"שלושת הגדולים" של סופרי המדע הבדיוני. הוא זכה במספר פרסי הוגו על יצירתו. ב-1975 היה הסופר הראשון שזכה בפרס ה"גרנד מאסטר" (הקרוי החל מ-2002 פרס דיימון נייט), פרס מפעל חיים המחולק לסופר מדע בדיוני אחד, פעם בשנה, לצדו של טקס חלוקת פרס נבולה.
הנושאים העיקריים ביצירתו של היינליין היו נושאים חברתיים: אינדיבידואליזם רדיקלי, ליברטריאניזם, דת, היחס שבין מעשה האהבה הפיזי לרגש האהבה, ויחסי משפחה בלתי מקובלים. דעותיו, אשר קראו תיגר על הדעות המקובלות בחברה האמריקנית בת זמנו, הובילו לפרשנויות שונות וסותרות של יצירתו. כך, למשל, יצירתו משנת 1959 "לוחמי החלל" (יצאה בעברית בהוצאת כתר, בתרגום עמנואל לוטם בשנת 1994) נראית בעיניהם של רבים כנגועה בפשיזם, ואילו ספרו "גר בארץ נוכריה" (יצא בעברית בהוצאת כתר, בתרגומה של דפנה לוי, בשנת 1990), אשר נכתב כמעט בה בעת, בשנת 1961, הוביל להכתרתו בתואר הבלתי צפוי ה"חלילן מהמלין" של המהפכה המינית של שנות השישים, ושל תרבות הנגד.
השפה האנגלית קיבלה מספר ביטויים מספריו, לרבות הפועל "לגרוק" (Grok) הלקוח מספרו "גר בארץ נוכריה", שמשמעותו "להבין עד כדי כך שמושא התצפית הופך לחלק מן הצופה", שגם נבחר כשמו של מודל הבינה המלאכותית של הרשת החברתית X. הוא השפיע רבות על סופרים רבים בתחום המדע הבדיוני שבאו אחריו, ורבים ניסו לחקות את האופן הקליל לכאורה, שבו שילב מרכיבים חברתיים רדיקליים ותפישות מדעיות ספקולטיביות עם כישרון יוצא דופן לספר סיפור מרתק.